Քրիստոսի Այլակերպութեան-Պայծառակերպութեան տօնը մեր եկեղեցու հինգ մեծ տաղաւարներից (մեծ տօն) մէկն է: Մեր ժողովուրդը այս տօնը նշում է յատուկ երկիւղածութեամբ եւ բարեպաշտութեամբ, իսկ կրօնական արարողութիւններից յետոյ կամ կէսօրից յետոյ էլ կատարում է հեթանոսական օրերից մեզ հասած միմեանց վրայ ջուր թափելու աւանդութիւնը, որը քրիստոնէական նշանակութիւն է ստացել. ջուրը մաքրող, սրբող յատկութիւն ունի, քրիստոնէական իմաստով այն հաւատացեալին սրբում, մաքրում է իր մեղքերից: Ժամանակին նոյն այս տօնի այլ սովորութիւններից են եղել խաղերի կազմակերպում, աղաւնիներ թռցնելը: Աղաւնին միշտ խորհրդանիշ է եղել խաղաղութեան: